CELEX: 62018TN0355
Language: el
Date: 2018-06-08 00:00:00
Title: Υπόθεση T-355/18: Προσφυγή της 8ης Ιουνίου 2018 — Ισπανία κατά Επιτροπής

201807270032025182018/C 285/543552018TC28520180813EL01ELINFO_JUDICIAL20180608383811Υπόθεση T-355/18: Προσφυγή της 8ης Ιουνίου 2018 — Ισπανία κατά Επιτροπής
 ---documentbreak--- C2852018EL3810120180608EL0054381381Προσφυγή της 8ης Ιουνίου 2018 — Ισπανία κατά Επιτροπής
   (Υπόθεση T-355/18)2018/C 285/54Γλώσσα διαδικασίας: η ισπανική
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: M. García-Valdecasas Dorrego)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
            —
         
         
            να ακυρώσει την προκήρυξη διαγωνισμού·
         
      
            —
         
         
            να καταδικάσει την Ευρωπαϊκή Επιτροπή στα δικαστικά έξοδα.
         
      
      Λόγοι ακυρώσεως και κύρια επιχειρήματα
   
   Η παρούσα προσφυγή στρέφεται κατά της προκηρύξεως γενικών διαγωνισμών για την πρόσληψη διοικητικών υπαλλήλων στον τομέα της δημόσιας υγείας (AD 6) EPSO/AD/340/18 και EPSO/AD/341/18.
   Προς στήριξη της προσφυγής του, το προσφεύγον προβάλλει τέσσερις λόγους.
   
            1.
         
         
            Πρώτος λόγος: παράβαση των άρθρων 1 και 2 του κανονισμού 1/58, του άρθρου 22 του Χάρτη των Θεμελιωδών Δικαιωμάτων της Ένωσης (στο εξής: Χάρτης) και του άρθρου 1δ του Κανονισμού Υπηρεσιακής Κατάστασης (ΚΥΚ), λόγω του περιορισμού της επικοινωνίας μεταξύ EPSO και υποψηφίου, η οποία συντελείται μόνο στην αγγλική, γαλλική και γερμανική γλώσσα, συμπεριλαμβανομένου του εντύπου υποβολής υποψηφιότητας.
         
      
            2.
         
         
            Δεύτερος λόγος: παράβαση των άρθρων 1 και 6 του κανονισμού 1/58, του άρθρου 22 του Χάρτη, του άρθρου 1δ, παράγραφοι 1 και 6, και των άρθρων 27 και 28, στοιχείο στ', του ΚΥΚ, διότι περιορίζει αδικαιολόγητα την επιλογή δεύτερης γλώσσας σε τέσσερις μόνο γλώσσες, ήτοι την αγγλική, γαλλική, γερμανική και ιταλική, αποκλείοντας τις λοιπές επίσημες γλώσσες της Ευρωπαϊκής Ένωσης.
         
      
            3.
         
         
            Τρίτος λόγος: η επιλογή της αγγλικής, της γαλλικής, της γερμανικής και της ιταλικής γλώσσας συνιστά αυθαίρετη επιλογή η οποία συνεπάγεται διάκριση λόγω γλώσσας, που απαγορεύεται από το άρθρο 1 του κανονισμού 1/58, το άρθρο 22 του Χάρτη, το άρθρο 1δ, παράγραφοι 1 και 6, και τα άρθρα 27 και 28, στοιχείο στ', του ΚΥΚ.
         
      
            4.
         
         
            Τέταρτος λόγος: το γεγονός ότι η προσβαλλόμενη προκήρυξη δεν προβλέπει ρητώς ότι η γλώσσα 1 είναι η γλώσσα ως προς την οποία οι υποψήφιοι πρέπει να διαθέτουν ελάχιστο επίπεδο γνώσεων C 1 (άριστη γνώση) συνεπάγεται διάκριση λόγω ιθαγένειας και διάκριση λόγω «ομιλούμενης» γλώσσας, κατά παράβαση του άρθρου 1 του κανονισμού 1/58, του άρθρου 22 του Χάρτη, του άρθρου 1δ, παράγραφοι 1 και 6, και των άρθρων 27 και 28, στοιχείο στ', του ΚΥΚ.